Movementu di Pueblo Boneriano

Movementu di Pueblo Boneriano (MPB) ta un partido polítiko boneriano i entre 2015 i 2023 e partido mas grandi na Boneiru. E partido a ser fundá dia 15 di desèmber 2013 pa Elvis Tjin Asjoe, kende a fungi komo lider di partido te 2023. E partido tin un signatura sosial-kristian, mientras su vishon pa ku desaroyo ta liberal.MPB Partijprogramma 2019

 Elekshon 
Durante e elekshon di Konseho Insular di dia 18 di mart 2015 MPB ta saka 3 asiento i ku un margen minimo di voto mayoritario a bira mes momentu e partido mas grandi na Boneiru. Verkiezingen Bonaire leveren geen winnaars op, Algemeen Dagblad, 19 maart 2015 Sinembargo, e partido ta bai den oposishon komo e no por a yega na un akuerdo ku PDB pa formashon di un Kolegio Ehekutivo. Na 2016 despues di kaida di e koalishon, e promé den un seri di kuater kaida despues di elekshon na 2015, MPB ta bai den gobernashon huntu ku UPB. Tjin Asjoe ta keda nombrá diputado di asuntunan ekonómiko i kompanianan estatal. Pa motibu di konflikto interno den frakshon nan di UPB i PDB e koalishon MPB-UPB tambe ta kai i esaki ta wòrdu sigui pa dos kaida mas di koalishonnan ku MPB. Nieuw college treedt aan, Antilliaans Dagblad, 12 mei 2016 

Durante e elekshon di Konseho Insular di dia 20 di mart 2019 MPB ta krese na voto pa yega na 40% di tur e votonan, loke ta resultá den kuater asiento. Ruime winst MPB, Antilliaans Dagblad, 21 mart 2019 Desde 2019 Elvis Tjin-Asjoe i Nina den Heyer di MPB ta diputado den Kolegio Ehekutivo, ku ta konta ku respaldo di e koalishon MPB-UPB. Dia 30 di september 2020 MPB ta pèrdè un asiento ora Daisy Coffie, anteriormente lider di frakshon den Konseho Insular, a opta pa bira miembro independiente. No tabatin intenshon pa Coffie sali for di Konseho Insular, Boneriano, 8 òktober 2020 Na november 2022 diputado den Heyer ta bandoná polítika despues di a anunsiá foi luna di yűli ku elo no partisipa na e siguiente elekshon. 

Den elekshon di 15 di mart 2023, bou di lider di partido nobo Hennyson Thielman, e partido ta pèrdè dos asiento i ta terminá ku 2.043 voto komo e di tres partido, despues di PDB i UPB. Dia 6 di aprel 2023 MPB i UPB ta firma un akuerdo di koalishon pa e siguiente Kolegio Ehekutivo di Boneiru. Seis luna despues e gobièrnu insular MPB-UPB a wòrdu manda kas ora konsehal Cyril Vrolijk a sostene un moshon di deskonfianza i a retirá di partido MPB.   

 Organisashon 
 Lider di partido
 Elvis Tjin Asjoe (2013-2023)
 Hennyson Thielman (2023-presente)
Lider di frakshon
 Elvis Tjin Asjoe (2015-2019)
 Daisy Coffie (2019-2020)
 Elvis Tjin Asjoe (2020-2021)
 Renate Domacassé (2021-2023)
 Humphrey (Juny) Wout (2023-2025)
 Hennyson Thielman (2025-presente)

Category:Polítika na Boneiru